Titi Camara

**Aboubacar Sidiki Camara**, bedre kjent som **Titi Camara** (født 17. november 1972 i Conakry, Guinea) er en tidligere idrettsminister i Guinea og tidligere fotballspiller. Den siste klubben han spilte for var den franske klubben Amiens SC. 

## Karriere
### Som spiller
I sin aktive karriere spilte han for Saint-Étienne, RC Lens, Marseille, Liverpool, West Ham, Al-Ittihad og *Al-Sailiya*.Han har også spilt 38 kamper for det  og scoret 23 mål. Han spilte for Guinea i sluttspillet av Afrikamesterskapet i 1994, 1998 og 2004.

I hjemlandet hadde han spilt fotball for AS Kaloum, da hans far, som var ambassadør til Egypt, sendte ham femten år gammel til Ambert i Frankrike for å gå på internatskole. Der begynte han å spille for FCUS Ambert, og ble sytten år gammel oppdaget av . Etter et vellykket prøvespill for Saint-Étienne ble han innlemmet i klubbens juniorstall. En knapp måned før han fylte atten år, fikk han sin førstelagsdebut 20. oktober 1990 i en seriekamp mot . Camara ankom Saint-Étienne som midtbanespiller og ble etter hvert flyttet høyere opp i banen. Han var ikke en utpreget målscorende spiss, men mer en tilretteleggende spiller med hurtighet og uforutsigbarhet som fremste styrker.

I 1995 ble Camara hentet til . Han spilte to sesonger for Lens og var en sterk bidragsyter i en framgangsrik periode for klubben. 

I 1997 gikk ferden videre til , som kjempet for å gjenvinne gammel storhet etter korrupsjonsskandalen noen år i forveien. Hos Marseille opplevde Camara hard kamp om plass i lagets angrep, og slet med å innfri forventningene. Etter en vanskelig første sesong, viste han seg fra en bedre side i hans andre sesong i klubben.

I juni 1999 ble han kjøpt av . Laget var under ledelse av franske Gérard Houllier, og Camara ble tildelt draktnummer 22. Innledningsvis gjorde Camara en god figur hos Liverpool. Han scoret i seriedebuten mot , og på høsten scoret han mål i tre seriekamper på rad - mot ,  og . Særlig målet mot West Ham var minneverdig. Camara hadde insistert på å spille den kampen til tross for farens bortgang på morgenen samme dag. Da Camara scoret seiersmålet satte han seg ned på knærne med hendene foran ansiktet og tårer strømmende fra øynene foran tilhengerne på Anfield. I februar scoret Camara kampens eneste mål da Liverpool beseiret  på Highbury. Formen hans var bedre i første halvdel av sesongen enn i siste halvdel, og i mars fikk han hardere kamp om plass på laget da Emile Heskey ble handlet inn for en overgangssum som satte ny klubbrekord. Med ni seriemål avsluttet Camara 1999/00-sesongen som lagets nest mestscorende spiller, bare overgått av Michael Owens tolv seriemål. Påfølgende sesong fant Camara det vanskelig å oppnå spilletid, og forholdet til Houllier surnet. I desember 2000 forlot Camara Liverpool til fordel for , hvor han signerte en avtale med varighet på tre og et halvt år. Camara spilte totalt 37 kamper og scoret 10 mål for Liverpool.

Camara avsluttet spillerkarrieren for franske Amiens etter et kort opphold i qatarsk fotball med Al-Sailiya. Han ankom Amiens midtveis i sesongen og hjalp dem beholde plassen i Ligue 2.

I 2008 flyttet Camara tilbake til Conakry.

#### Statistikk

### Som trener
10. juni 2009 ble «Titi» landslagssjef i fotball for sitt hjemland, Guinea. Han debuterte 14. juni 2009 i en vennskapskamp, mot  i Lisboa, Portugal i en kamp som endte 0-0.
Neste viktige kamp ble oppgjøret som gjaldt for kvalifisering til både Afrikamesterskapet 2010 og VM i Sør-Afrika. 21. juni  med 2-1 seier over  hjemme i Conakry, begge målene scoret av Pascal Feindouno i 1 omgang.
14. august var det klart for nok en vennskapkamp, denne gangen mot de regjerende Afrikamesterne fra 2006 og 2008, ,
kampen ble både underholdende og målrik og som endte 3–3.
Returkampen borte mot Malawi 2,5 måneder senere (5. september) ble spilt i Blantyre, Malawi hvor det ble tap 1-2 og ved neste kvalifiseringskamp til VM-sluttspillet i Sør-Afrika, 11. oktober, var det en ny landslagssjef ved navn Mamadi Souare. Så blant 3 trenere på 6 gruppespillskamper i runde 3 av den afrikanske VM-kvalifiseringen og ble det totalt 1 seier og 5 tap. Seieren var det «Titi» som ordnet. Guinea kom verken til VM i Sør-Afrika, eller Afrikamesterskapet i Angola.

### Personlig
I slutten av desember 2010 ble han utnevnt til idrettsminister i Guinea. I begynnelsen av oktober 2012 ble han avløst i posisjonen som idrettsminister. Camara sa han var fornøyd med det han oppnådde i løpet av sine 21 måneder som minister.

## Se også
* Statistikk om Liverpool FC.

## Referanser


## Eksterne lenker
* 
*  Titi Camara – RSSSF
*  Profil på Liverpools offisielle hjemmeside
* 
*  Thisisanfield.com - Forgotten Heros
*  West Ham -spillerstatistikk